Авлигатай тэмцэх газрын даргын 2012 оны

06 сарын 13-ны өдрийн 91 дүгээр

тушаалын 7 дугаар хавсралт

Тайлан, мэдээ, бүртгэлийн маягтуудыг хөтлөх заавар

1. Мэдүүлгийн тайлангийн маягт

 "Байгууллагын регистрийн дугаар" нь "Хуулийн этгээдийн улсын бүртгэлийн тухай" Монгол улсын хуулинд заасны дагуу бүртгэх эрх бүхий байгууллагад бүртгүүлэн авсан бүртгэлийн дугаар байна.

 “Урьд онд мэдүүлсэн мэдүүлэг гаргагчийн тоо” гэсэн 1 дүгээр мөрөнд тухайн тайлант жилийн өмнөх жилд мэдүүлгээ гаргаж дээр дурдсан байгууллага, албан тушаалтад хүргүүлсэн албан тушаалтны нийт тоог бичнэ.

 “Тухайн жилд нэмэгдсэн мэдүүлэг гаргагчийн тоо” гэсэн хэсгийн 2 дугаар мөрөнд тайлант жилд удирддаг эрх бүхий байгууллага, албан тушаалтны шийдвэрээр шинээр томилогдсон, 3 дугаар мөрөнд бүх шатны улс төрийн сонгууль болон удирдах зөвлөлийн хурлаас сонгуулиар тухайн албан тушаалд шинээр сонгогдсон, 4 дүгээр мөрөнд өмнөх жилийн мэдүүлэг гаргагчийн бүртгэлд ороогүй үлдсэн, эсвэл дээрх 2 мөрөн дэх ангилалд хамаарахгүй бусад шинээр мэдүүлэг гаргагчийн тоог тус тус бичнэ. “Тухайн жилд нэмэгдсэн мэдүүлэг гаргагчийн тоо” хэсгийн 5 дугаар мөрөнд 2, 3, 4 дүгээр мөрийн дүнгийн нийлбэрийг бичнэ.

 “Тухайн жилд хасагдсан мэдүүлэг гаргагчийн тоо” хэсгийн 6 дугаар мөрөнд тухайн тайлант жилийн хугацаанд өөрийн хүсэлтээр болон захиргааны санаачилгаар ажлаас чөлөөлөгдсөн, халсан, 7 дугаар мөрөнд тэтгэвэрт гарсан,нас барсан болон бусад шалтгаанаар хасагдсан мэдүүлэг гаргагчийн тоог тус тус бичнэ. 8 дугаар мөрөнд 6, 7 дугаар мөрийн дүнгийн нийлбэрийг бичнэ.

 “Мэдүүлэг гаргавал зохих этгээдийн тоо” гэсэн 9 дүгээр мөрийн дүн нь 1 дүгээр мөрийн дүн дээр 5 дугаар мөрийн дүнг нэмж, 8 дугаар мөрийн дүнг хассантай тэнцүү байна. Түүнчлэн 10, 11, 12 дугаар мөрийн дүнгийн нийлбэр нь 9 дүгээр мөрийн дүнтэй, 13, 14, 15 дугаар мөрийн дүнгийн нийлбэр нь 10, 11 дүгээр мөрийн дүнгийн нийлбэртэй тус тус тэнцүү байна.

 "Хугацаандаа мэдүүлсэн" (мөр 10) мэдүүлэг гаргагч гэдэгт "Авлигын эсрэг хууль"-ийн 10 дугаар зүйлийн 3 дахь хэсэг, "Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 23 дугаар зүйлийн 23.3 дахь хэсэгт заасан хугацаа буюу жил бүрийн 2 дугаар сарын 15-ны дотор шинэчлэн гаргаж өгсөн мэдүүлэг гаргагчдын тоог бичнэ.

 "Хугацаа хожимдуулж мэдүүлсэн" (мөр 11) мэдүүлэг гаргагч гэдэгт "Авлигын эсрэг хууль"-ийн 10 дугаар зүйлийн 3 дахь хэсэг, "Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 23 дугаар зүйлийн 23.3 дахь хэсэгт заасан хугацаа буюу жил бүрийн 2 дугаар сарын 15-наас хойш гаргаж өгсөн мэдүүлэг гаргагчдын тоог бичнэ.

 "Гаргаж өгөөгүй, гаргахаас татгалзсан" (мөр 12) мэдүүлэг гаргагч гэдэгт мэдүүлгээ гаргаж өгөөгүй "Авлигын эсрэг хууль"-ийн 11 дүгээр зүйлийн 11.3 дахь хэсэгт заасан хугацаанд мэдүүлгээ гаргаж өгөөгүй мэдүүлэг гаргагчдын тоог бичнэ.

 "Гараас гарт" (мөр 13) хэлбэрээр хүлээн авсан мэдүүлэг гэдэгт мэдүүлэг гаргагч мэдүүлэг хүлээн авах эрх бүхий этгээдэд биечлэн хүргэсэн мэдүүлгийг оруулна.

 "Баталгаат шуудангаар" (мөр 14) хүлээн авсан мэдүүлэг гэдэгт мэдүүлэг гаргагч мэдүүлэг хүлээн авах эрх бүхий этгээдэд "Албан тушаалтны хувийн ашиг сонирхлын мэдүүлэг болон хөрөнгө, орлогын мэдүүлгийг бүртгэх, хянах, хадгалах журам"-ын 2.5, заасны дагуу хүргүүлсэн мэдүүлгийг оруулна.

 "Электрон шуудангаар" (мөр 15) хүлээн авсан мэдүүлэг гэдэгт хөрөнгө орлогын мэдүүлэг гаргагч мэдүүлэг хүлээн авах эрх бүхий этгээдэд " Албан тушаалтны хувийн ашиг сонирхлын мэдүүлэг болон хөрөнгө, орлогын мэдүүлгийг бүртгэх, хянах, хадгалах журам"-ын 2.7-д заасны дагуу хүргэсэн мэдүүлгийг оруулна.

 "Их хэмжээний өөрчлөлтийг мэдүүлсэн тоо" (мөр 16) гэдэг нь тайлант жилд "Авлигын эсрэг хууль"-ийн 10 дугаар зүйлийн 10.4 дэх хэсэгт заасны хөрөнгө, орлогод нь зургаан сарын цалинтай тэнцэх буюу түүнээс дээш хэмжээний өөрчлөлт орсоноо мэдэгдэж бүртгүүлсэн мэдүүлэг гаргагчийн тоо байна.

 "Ашиг сонирхлын зөрчилгүйг илэрхийлсэн тоо" (мөр 17) гэдэг нь тайлант жилд тухайн байгууллагын албан тушаалтнуудаас "Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 8 дугаар зүйлийн 8.1 дэх хэсэгт заасны дагуу ашиг сонирхлын зөрчилгүй гэдгээ илэрхийлсэн нийт мэдэгдлийн тоо байна.

 "Ашиг сонирхлын зөрчил үүссэн тухай мэдэгдэл, тайлбар гаргасан тоо" (мөр 18) гэдэг нь тайлант жилд тухайн байгууллагын албан тушаалтнуудаас" Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 8 дугаар зүйлийн 8.2 дэх хэсэгт заасны дагуу ашиг сонирхлын зөрчил үүссэн, үүсч болзошгүй нөхцөлд албан үүргээ гүйцэтгэхээс татгалзаж, энэ тухайгаа бичгээр мэдэгдэл гаргасан нийт мэдэгдлийн тоо байна.

 "Хувийн ашиг сонирхлын урьдчилсан мэдүүлэг гаргасан этгээдийн тоо" (мөр 19) гэдэг нь тайлант жилд тухайн байгууллагад" Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 23 дугаар зүйлийн 23.5-д заасны дагуу нийтийн албанд томилогдохоор нэр дэвшсэн этгээдийн хувийн ашиг сонирхлын зөрчлийн урьдчилсан мэдүүлгийг хүлээн авч Авлигатай тэмцэх газарт хүргүүлсэн тоо байна.

 "Давхар ажил эрхлэлтийн талаар танилцуулсан тоо" (мөр 20) гэдэг нь тайлант жилд тухайн байгууллагын албан тушаалтнуудаас " Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 19 дүгээр зүйлд заасны дагуу нийтийн албанд орох үед хуулиар зөвшөөрөөгүй өөр ажил үүрэг, гэрээ гүйцэтгэж , эрх эдэлж байгаа тухайгаа дээд шатны албан тушаалтанд бичгээр танилцуулсан тоо байна.

 "Ашиг сонирхлын зөрчил бүхий нөхцөл байдлын талаар бусад этгээдээс мэдээлсэн тоо" (мөр 21) гэдэг нь тайлант жилд тухайн байгууллагад " Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай" хуулийн 8 дугаар зүйлийн 8.3-т заасны дагуу ашиг сонирхлын зөрчил бүхий нөхцөл байдлын талаар мэдэж байгаа бусад этгээдээс энэ тухай мэдээлсэн тоо байна.

1. Мэдүүлэг гаргагчийн гаргагчийн нэрсийн жагсаалт болон мэдүүлгийн хураангуй /мэдээ/

Энэхүү мэдээнд албан тушаалтны хувийн ашиг сонирхлын мэдүүлэг болон хөрөнгө, орлогын мэдүүлгийг холбогдох асуулгын дагуу хураангуйлж бичих ба хувийн ашиг сонирхлын мэдүүлэг болон хөрөнгө, орлогын мэдүүлгийн тайлангийн хамт ирүүлнэ.

Мэдүүлэг гаргагчийн тоо нь хувийн ашиг сонирхлын мэдүүлэг болон хөрөнгө, орлогын мэдүүлгийн жилийн тайлангийн 10, 11 дүгээр мөрийн дүнгийн нийлбэртэй ижил байна.

1. Мэдүүлгээ гаргаж өгөөгүй, гаргахаас татгалзсан, хугацаа хожимдуулсан албан тушаалтны нэрсийн жагсаалт /мэдээ/

"Байгууллагын регистрийн дугаар" гэдэгт "Хуулийн этгээдийн улсын бүртгэлийн тухай" Монгол улсын хуулинд заасны дагуу бүртгэх эрх бүхий байгууллагад бүртгүүлэн авсан бүртгэлийн дугаар байна.

"Мэдүүлэг гаргагчийн овог, нэр" багананд мэдүүлэг өгөөгүй албан тушаалтнуудын овог, нэрийг бичнэ.

"Албан тушаалын нэр" багананд мэдүүлэг өгөөгүй албан тушаалтны албан тушаалыг бичнэ.

"Албан тушаалын ангилал, зэрэглэл" багананд мэдүүлэг өгөөгүй албан тушаалтан нь "Төрийн албаны тухай" Монгол улсын хуульд заасан улс төрийн алба, төрийн захиргааны алба, төрийн тусгай алба, төрийн үйлчилгээний албаны ажилтан бол уг хуулинд заасны дагуу албан тушаалын ангилал, зэрэглэлийг бичнэ.

"Мэдүүлэг өгөөгүй, гаргахаас татгалзсан шалтгаан" багананд мэдүүлэг өгөөгүй албан тушаалтнуудын мэдүүлгээ гаргаж өгөөгүй, гаргахаас татгалзсан шалтгааныг тодорхой бичнэ.

 "Мэдүүлэг хугацаа хожимдуулж өгсөн шалтгаан" багананд мэдүүлгээ хожимдуулсан шалтгааныг тодорхой бичнэ.

1. Хувийн ашиг сонирхлын мэдүүлэг болон хөрөнгө, орлогын мэдүүлгийг хүлээн авсан тухай бүртгэл

"Мэдүүлэг гаргагчийн овог, нэр” багананд мэдүүлэг гаргагчийн овог, нэрийг бичнэ.

"Албан тушаал" багананд мэдүүлэг гаргагчийн албан тушаалыг тодорхой бичнэ.

"Албан тушаалд томилогдсон он, сар, өдөр" багананд албан тушаалтны тухайн албан тушаалд томилогдсон он, сар, өдрийг бичнэ.

 "Мэдүүлгийг хүлээлгэж өгсөн хэлбэр" багананд мэдүүлэг гаргагч мэдүүлгээ өөрийн биеэр, шуудангаар, электрон шуудан, бусад байдлаар мэдүүлсэний аль нь болохыг (+) гэж тэмдэглэнэ.

"Мэдүүлгийг хүлээлгэн өгсөн он, сар, өдөр" багананд мэдүүлэг гаргагч мэдүүлгээ хүлээлгэн өгсөн хугацааг дэлгэрэнгүй бичнэ. Жишээлбэл: 2012.06.15

"Хүлээлгэн өгсөн хүний гарын үсэг" багананд мэдүүлгийг хүлээлгэн өгсөн албан тушаалтнаар гарын үсэг зуруулж баталгаажуулна.

"Хүлээн авсан албан тушаалтны гарын үсэг" багананд мэдүүлгийг хүлээн авсан эрх бүхий албан тушаалтан гарын үсэг зурж баталгаажуулна.

"Тайлбар" багананд их хэмжээний өөрчлөлтийг мэдүүлж байгаа бол "их хэмжээний өөрчлөлт" гэж бичих бөгөөд зааврын 4-т бичигдсэн бусад байдлаар гэдгийг тодруулна. Мөн бусад шаардлагатай тайлбарыг бичнэ.

1. Хувийн ашиг сонирхлын урьдчилсан мэдүүлгийн бүртгэл

"Овог, нэр" багананд урьдчилсан мэдүүлэг гаргагчийн овог, нэрийг тодорхой бичнэ.

"Нэр дэвших албан тушаал" багананд нийтийн албанд томилогдохоор нэр дэвшсэн этгээдийн нэр дэвшиж байгаа албан тушаалыг тодорхой бичнэ.

"Мэдүүлгийг хүлээн авсан он, сар, өдөр" багананд тухайн урьдчилсан мэдүүлгийг хүлээн авсан он, сар, өдрийг бичнэ.

"Мэдүүлгийг хянуулахаар хүргүүлсэн он, сар, өдөр" багананд тухайн урьдчилсан мэдүүлгийг хянуулахаар Авлигатай тэмцэх газарт хүргүүлсэн он, сар, өдөр болон албан бичгийн дугаарыг бичнэ.

"Ашиг сонирхлын зөрчил үүссэн эсэх" багананд тухайн албан үүргийг хэрэгжүүлэхэд ашиг сонирхлын зөрчил үүсэх эсэх талаар Авлигатай тэмцэх газраас ирүүлсэн хариуны товч утгыг бичнэ. Үүнд: ашиг сонирхлын зөрчил үүсэх бол "тийм", үүсэхгүй бол "үгүй" гэж бичнэ.

"Нэр дэвшсэн этгээдийг томилсон шийдвэрийн дугаар, огноо" багананд нэр дэвшсэн этгээдийг нийтийн албанд томилсон бол шийдвэрийн дугаар, он, сар, өдрийг бичнэ.

"Нэр дэвшигчээс бичгээр танилцуулсан эсэх" багананд "Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хууль"-ийн 19.1-д "Албан тушаалтан нийтийн албанд орох үед хуулиар зөвшөөрөөгүй өөр ажил, үүрэг, гэрээ гүйцэтгэж, эрх эдэлж байгаа бол энэ тухай дээд шатны албан тушаалтанд бичгээр танилцуулах үүрэгтэй" гэж заасны дагуу нэр дэвшигч этгээд бичгээр танилцуулга гаргасан эсэх талаар бичнэ. Хэрэв бичгээр танилцуулсан бол "тийм", танилцуулаагүй бол "үгүй" гэж бичнэ.

"Танилцуулга хүлээн авсан дээд албан тушаалтны шийдвэр " багананд "Нийтийн албанд нийтийн болон хувийн ашиг сонирхлыг зохицуулах, ашиг сонирхлын зөрчлөөс урьдчилан сэргийлэх тухай хуулийн 19 дүгээр зүйлийн 19.2-д "энэ хуулийн 19.1-д заасан танилцуулга хүлээн авсан албан тушаалтан ажлын байрны шаардлагыг харгалзан 30 хоногийн дотор давхар эрхэлж болохгүй алба, ажил, үүргээс чөлөөлөгдөх, гэрээ болон эрхийг цуцлах эсэх тухай шийдвэр гаргаж холбогдох албан тушаалтанд бичгээр мэдэгдэнэ" гэж заасны дагуу танилцуулгыг хүлээн авсан албан тушаалтны гаргасан шийдвэрийг бичнэ. Хэрэв давхар эрхэлж байгаа ажил, алба, үүргээс чөлөөлөгдөх, гэрээ болон эрхийг цуцлах тухай шийдвэр гаргасан бол "цуцалсан", цуцлаагүй бол "цуцлаагүй" гэж бичнэ.

1. Мэдэгдэл, тайлбар, мэдээлэл, тэдгээрийн шийдвэрлэлтийн бүртгэл

 "Овог, нэр" багананд ашиг сонирхлын зөрчилгүй гэдгээ илэрхийлсэн мэдэгдэл, ашиг сонирхлын зөрчил үүссэн тухай мэдэгдэл, ашиг сонирхлын зөрчилтэй гэж ойлгогдохуйц нөхцөл байдалд бичгээр гаргасан тайлбар, ашиг сонирхлын зөрчил бүхий нөхцөл байдлын талаарх мэдээллийг өгсөн албан тушаалтны овог, нэрийг бичнэ.

"Албан тушаал" багананд албан тушаалтны ямар албан тушаал эрхэлдэг талаар дэлгэрэнгүй бичнэ.

"Мэдэгдэл, тайлбар, мэдээлэл гаргасан он, сар, өдөр" багананд албан тушаалтнаас ашиг сонирхолын зөрчилгүй гэдгээ илэрхийлсэн мэдэгдэл, ашиг сонирхлын зөрчил үүссэн тухай мэдэгдэл, ашиг сонирхлын зөрчилтэй гэж ойлгогдохуйц нөхцөл байдалд бичгээр гаргасан тайлбар, ашиг сонирхлын зөрчил бүхий нөхцөл байдлын талаарх мэдээллийг гаргаж өгсөн он, сар өдрийг бичнэ.

"Мэдэгдэл" багананы "Зөрчилгүй гэх" дэд багананд "Ашиг сонирхолын зөрчилгүй гэдгээ илэрхийлэх, зөрчил үүссэн тухай мэдэгдэл"-ийн маягтаар зөрчилгүй гэж мэдүүлсэн бол (+) тэмдэглэгээ хийнэ.

"Мэдэгдэл" багананы "Зөрчил үүссэн тухай" дэд багананд "Ашиг сонирхлын зөрчилгүй гэдгээ илэрхийлэх, зөрчил үүссэн тухай мэдэгдэл"-ийн маягтаар зөрчилтэй гэж мэдүүлсэн бол (+) тэмдэглэгээ хийнэ.

"Зөрчил үүссэн нөхцөл байдлын талаар гаргасан тайлбар" багананд албан тушаалтнаас ашиг сонирхлын зөрчилтэй гэж ойлгогдохуйц нөхцөл байдалд бичгээр тайлбар гаргасан бол (+) тэмдэглэгээ хийнэ.

"Зөрчил бүхий нөхцөл байдлаар талаарх мэдээлэл" багананд ашиг сонирхлын зөрчил бүхий нөхцөл байдлын талаар мэдээлэл хүлээн авсан бол (+) тэмдэглэгээ хийнэ.

"Зөрчил бүхий нөхцөл байдлаар талаарх мэдээлэл" багананд ашиг сонирхлын зөрчил бүхий нөхцөл байдлын талаар мэдээлэл хүлээн авсан бол (+) тэмдэглэгээ хийнэ.

"Шийдвэр гаргасан огноо" багананд удирдах албан тушаалтнаас гаргасан шийдвэрийн он, сар, өдрийг бичнэ.

-----ooOoo-----